CELEX: 62007FO0050
Language: lt
Date: 2007-11-08 00:00:00
Title: 2007 m. lapkričio 8 d. Tarnautojų teismo pirmininko nutartis. # Valentina Hristova prieš Europos Bendrijų Komisiją. # Byla F-50/07 AJ.

TARNAUTOJŲ TEISMO PIRMININKO NUTARTIS 
      2007 m. lapkričio 8 d. 
      Byla F‑50/07 AJ
      Valentina Hristova
      prieš
      Europos Bendrijų Komisiją 
      „Teisinė pagalba“
      Dalykas: V. Hristovos prašymas suteikti jai teisinę pagalbą pagal Pirmosios instancijos teismo procedūros reglamento, kuris prašymo suteikti
         teisinę pagalbą pateikimo dieną, remiantis 2004 m. lapkričio 2 d. Tarybos sprendimo 2004/752/EB, Euratomas, įsteigiančio Europos
         Sąjungos tarnautojų teismą (OL L 333, p. 7), 3 straipsnio 4 dalimi, mutatis mutandis taikomas Tarnautojų teismui, 94 straipsnį, siekiant pareikšti ieškinį dėl 2007 m. balandžio 3 d. Bendrojo konkurso EPSO/AST/14/06
         atrankos komisijos sprendimo, kuriuo jai neleista dalyvauti minėtame konkurse, organizuotame Europos Bendrijų personalo atrankos
         tarnybos (EPSO) tam, kad būtų sudarytas Bulgarijos pilietybę turinčių sekretoriato tarnautojų rezervo sąrašas (OL C 145 A,
         p. 22), panaikinimo. 
      
      Sprendimas: Suteikti ieškovei teisinę pagalbą. Pateikus patvirtinančius dokumentus, sumokėti advokatams, įgaliotiems suteikti ieškovei
         pagalbą, jos patirtas išlaidas atitinkančią sumą, tačiau ne daugiau kaip 1 000 eurų už rašytinę proceso dalį ir 1 000 eurų
         už žodinę proceso dalį. Paskirti advokatus Angel Kerelov ir Georgi Kerelov atstovauti ieškovei. 
      
      Santrauka
      Procesas – Nemokamos teisinės pagalbos prašymas – Taikymo sąlygos
      (Pirmosios instancijos teismo procedūros reglamento 94 straipsnio 1–3 dalys ir 96 straipsnio3 dalis; Tarybos sprendimo 2004/752 3 straipsnio 4 dalis)